CORONAVIRUS. Italia a depășit 5.000 de infectări într-o singură zi, pentru prima dată din luna martie.
Italia a înregistrat 5.373 de noi cazuri de Covid în ultimele 24 de ore. Este pentru prima dată când Italia depășește pragul de 5.000 de cazuri într-o singură zi din luna martie.
Vineri au fost raportate 28 de decese legate de coronavirus spre deosebire de ziua de joi când au fost raportate 22 – mult mai puține decât în lunile martie și aprilie, vârful epidemiei în Italia.Italia a fost prima țară din Europa care a fost lovită grav de Covid-19 și are al doilea cel mai mare bilanț al deceselor de pe continent, cu 36.111 de morți de la începutul pandemiei, potrivit cifrelor oficiale.Datorită uneia dintre cele mai stricte carantine din lume, guvernul a reușit să aducă sub control contagiunea până în vară, dar numărul noilor infectărilor a început să crească în ultimele trei luni.Joi, Italia înregistrase 4.458, un bilanț zilnic care a depășit pragul de 4.000 de contagieri zilnice pentru prima dată din 12 aprilie.Cu toate acestea, Italia continuă să înregistreze bilanțuri zilnice mai mici decât multe alte țări din Europa, precum Franța, Spania și Marea Britanie.Ultima dată când Italia a înregistrat peste 5.000 de cazuri a fost pe 29 martie, când au fost raportate 5.217 cazuri. În aceeași zi, au murit 756 de oameni.